<classify> MKURUGENZI Mtendaji wa Kampuni ya Mohammedi Builders, Taher Jafferj amesema kampuni yake itatekeleza ujenzi wa miradi ya soko na stendi za kisasa eneo la Nzuguni kwa ubora na haraka huku akiahidi kutoa ajira zaidi kwa wakazi wa Dodoma.Jafferj aliyasema hayo wakati wa mkutano wa ujirani mwema ambao uliwakutanisha wananchi na wafanyakazi.Pia mkutano huo ulitumika katika kutoa elimu ya usalama barabara, usalama na afya eneo la kazi na namna ya kujikinga na Ugonjwa wa Ukimwi.Alisema wakiwa kampuni ya wazawa watahakikisha wanatekeleza miradi hiyo kwa ubora unaotakiwa na kwa wakati.Alisema ikiwa ni mwezi mmoja tangu kuanza kutekeleza miradi hiyo ameajiri wafanyakazi 150 wengi wao wakiwa ni wakazi wa kata ya Nzuguni na kuahidi kutoa ajira zaidi kwa wakazi wa Dodoma.Aidha, Jafferj alitumia fursa hiyo kuipongeza Serikali ya Awamu ya Tano chini ya Rais John Magufuli kwa kutoa kipaumbele kwa kampuni za kizawa kushiriki na kupewa kazi za miradi ya ujenzi na kuhaidi kufanya kazi nzuri.Mhadisi wa Jiji la Dodoma ambaye in mratibu wa miradi hiyo, Emmanuel Mayanga alisema miradi hiyo inatokana na kodi za wananchi ambao wanatakiwa kulipa deni la Sh bilioni 77.8 ambazo Serikali imekopa Benki ya Dunia kwa ajili ya miundombinu na ujenzi wa soko na stendi ya kisasa.Mwenyekiti wa serikali za mitaa, Kata ya Nzuguni, Idrisa Idd alisema wananchi wanatakiwa kutuma fursa za utekelezaji wa miradi hiyo kwa kujiinua kiuchumi.  <topic>: kitaifa 